ddrg/super_eurlex huggingface dataset:
1.4.3.

Spotreba paliva vyjadrená v litroch na 100 km (v prípade benzínu, LPG, etanolu (E85) a nafty) alebo v m3 na 100 km (v prípade NG/biometánu) sa vypočítava pomocou tohto vzorca: a) v prípade vozidiel so zážihovým motorom poháňaným benzínom (E5): FC = (0,118/D) · [(0,848 · HC) + (0,429 · CO) + (0,273 · CO2)]; b) v prípade vozidiel so zážihovým motorom poháňaným LPG: FCnorm = (0,1212/0,538) · [(0,825 · HC) + (0,429 · CO) + (0,273 · CO2)] Ak sa zloženie paliva použitého pri skúške líši od zloženia predpokladaného na účely výpočtu normalizovanej spotreby, môže sa na žiadosť výrobcu použiť korekčný faktor cf takto: FCnorm = (0,1212/0,538) · (cf) · [(0,825 · HC) + (0,429 · CO) + (0,273 · CO2)] Korekčný faktor cf, ktorý možno použiť, sa stanovuje takto: cf = 0,825 + 0,0693 · nactual; kde: nactual = skutočný pomer H/C použitého paliva; c) v prípade vozidiel so zážihovým motorom poháňaným NG/biometánom: FCnorm = (0,1336/0,654) · [(0,749 · HC) + (0,429 · CO) + (0,273 · CO2)]; d) v prípade vozidiel so vznetovým motorom používajúcim ako palivo naftu (B5): FC = (0,116/D) · [(0,861 · HC) + (0,429 · CO) + (0,273 · CO2)]; e) v prípade vozidiel so spaľovacím motorom používajúcim ako palivo etanol (E85): FC = (0,1742/D) · [(0,574 · HC) + (0,429 · CO) + (0,273 · CO2)]; V týchto vzorcoch: FC = spotreba paliva v litroch na 100 km (v prípade benzínu, LPG, nafty alebo bionafty) alebo v m3 na 100 km (v prípade zemného plynu); HC = namerané emisie uhľovodíkov v g/km; CO = namerané emisie oxidu uhoľnatého v g/km; CO2 = namerané emisie oxidu uhličitého v g/km; D = hustota skúšobného paliva. V prípade plynných palív ide o hustotu pri 15 °C.
14.1.

„poplachový(-é) systém(-y)“ (AS) je/sú usporiadanie komponentov nainštalovaných ako pôvodné vybavenie do typu vozidla a konštruovaných na indikáciu vniknutia alebo rušivého zásahu do vozidla; tieto systémy môžu zabezpečovať dodatočnú ochranu proti neoprávnenému použitiu vozidla;
7.1.1.

„Poplachový(-é) systém(-y)“ (Alarm system, AS) je systém komponentov nainštalovaných ako pôvodné vybavenie do typu vozidla a konštruovaných tak, aby upozornil na vniknutie alebo rušivý zásah do vozidla; tieto systémy môžu zabezpečovať dodatočnú ochranu proti neoprávnenému použitiu vozidla.
1.2.2.

Časti operadla sedadla, ako je nastavovacie zariadenie sedadla a príslušenstvo, nepodliehajú požiadavkám bodu 1.2, ak sa v kľudovej polohe nachádzajú pod horizontálnou rovinou, ktorá je 400 mm nad referenčnou rovinou, a to aj vtedy, keď by cestujúci mohol s nimi prísť do kontaktu.
2.5.

„svietidlom“ sa rozumie zariadenie určené na osvetlenie vozovky alebo na vyžarovanie svetelného signálu pre ostatných účastníkov cestnej premávky; zariadenie na osvetlenie zadnej registračnej tabuľky s evidenčným číslom a zadné odrazové sklá sa tiež považujú za svetelné zariadenie; 2.5.1. „rovnocennými svietidlami“ sa rozumejú svietidlá s rovnakou funkciou, schválené v štáte registrácie vozidla; také svietidlá môžu mať odlišné vlastnosti v porovnaní so svietidlami, ktorými bolo vozidlo vybavené v čase udelenia typového schválenia za predpokladu, že spĺňajú požiadavky tohto predpisu; 2.5.2. „samostatnými svietidlami“ sa rozumejú zariadenia so samostatným svietiacim povrchom, samostatnými zdrojmi svetla a samostatnými puzdrami; 2.5.3. „skupinovými svietidlami“ sa rozumejú svetelné zariadenia so samostatným svietiacim povrchom, samostatnými zdrojmi svetla, ale spoločným puzdrom svietidla; 2.5.4. „združenými svietidlami“ sa rozumejú zariadenia so samostatným svietiacim povrchom, ale spoločným zdrojom svetla a spoločným puzdrom svietidla; 2.5.5. „zlúčenými svietidlami“ sa rozumejú zariadenia so samostatnými zdrojmi svetla alebo jedným zdrojom svetla pracujúcim pri rôznych podmienkach (optických, mechanických, elektrických), s úplne alebo čiastočne spoločným svietiacim povrchom a spoločným puzdrom svietidla; 2.5.6. „diaľkovým (hlavným) svetlometom“ sa rozumie svietidlo osvetľujúce vozovku na veľkú vzdialenosť pred vozidlom; 2.5.7. „stretávacím (tlmeným) svetlometom“ sa rozumie svietidlo osvetľujúce vozovku pred vozidlom bez toho, aby oslňovalo alebo iným nepatričným spôsobom obťažovalo vodičov prichádzajúcich z opačného smeru alebo ďalších účastníkov cestnej premávky; 2.5.8. „predným obrysovým svietidlom“ sa rozumie svietidlo používané na označenie prítomnosti vozidla pri pohľade spredu; 2.5.9. „odrazovým sklom“ sa rozumie zariadenie používané na označenie prítomnosti vozidla odrazom svetla zo zdroja mimo vozidlo, pričom pozorovateľ stojí blízko tohto zdroja; na účely tohto predpisu sa reflexné registračné tabuľky s evidenčným číslom nepovažujú za odrazové sklo; 2.5.10. „smerovým svietidlom“ sa rozumie svietidlo, ktoré sa používa na upozornenie ostatných účastníkov cestnej premávky, že vodič má v úmysle zmeniť priamy smer jazdy doprava alebo doľava; Smerové svietidlá sa môžu používať tiež podľa ustanovení predpisu č. 97. 2.5.11. „brzdovým svietidlom“ sa rozumie svietidlo, ktoré sa používa na upozornenie ostatných účastníkov cestnej premávky za vozidlom, že jeho vodič brzdí prevádzkovou brzdou; 2.5.12. „zadným obrysovým svietidlom“ sa rozumie svietidlo používané na označenie prítomnosti vozidla pri pohľade zozadu; 2.5.13. „zariadením na osvetlenie zadnej registračnej tabuľky“ sa rozumie zariadenie používané na osvetlenie priestoru určeného pre zadnú registračnú tabuľku; môže sa skladať z niekoľkých optických komponentov.
2.4.4.2.

Elektrická hnacia sústava sa napája elektrickou energiou, a to buď za prevádzky pôvodných zdrojov elektrickej energie (napr. generátor motora, systém RESS alebo systém konverzie elektrickej energie), alebo bez nej, avšak: 2.4.4.2.1. na základe dohody medzi technickou službou a výrobcom je povolené vykonať skúšku so všetkými alebo len niektorými časťami elektrickej hnacej sústavy, cez ktoré nejde prúd, pokiaľ to nemá nepriaznivý vplyv na výsledky skúšky. V prípade častí elektrickej hnacej sústavy, ktoré nie sú pod prúdom, sa ochrana pred zásahom elektrickým prúdom musí preukázať buď fyzickou ochranou, alebo izolačným odporom a vhodnými doplňujúcimi dôkazmi. 2.4.4.2.2. v prípade, že je k dispozícii automatický vypínač, povolí sa na žiadosť výrobcu vykonanie skúšky s aktivovanou funkciou automatického vypnutia. V takom prípade sa musí preukázať, že automatický vypínač by fungoval aj počas skúšky nárazom. To zahŕňa automatický aktivačný signál, ako aj galvanické oddelenie, pričom sa zohľadňujú podmienky, ktoré sa vyskytujú počas nárazu.
2.3.

Každé vozidlo kategórie M1, M2, M3, N1, O1 alebo O2 sa považuje za vozidlo spĺňajúce uvedené podmienky: a) ak spĺňa rovnaké podmienky, ako sú podmienky uvedené v časti II alebo časti III, alebo b) ak svetlá výška zadnej časti nezaťaženého vozidla nepresahuje 550 mm v šírke, ktorá nie je menšia ako šírka zadnej nápravy o viac ako 100 mm na oboch stranách (pričom sa neberie do úvahy vydutie pneumatík tesne pri vozovke), alebo c) ak v prípade vozidiel kategórií O1 a O2, u ktorých pneumatiky presahujú o viac než polovicu svojej šírky karosériu (okrem krytov kolies) alebo podvozok (pri neexistencii karosérie), svetlá výška zadnej časti nezaťaženého vozidla nepresahuje 550 mm v šírke, ktorá nie je ani na jednej strane menšia než 100 mm odčítaných od vzdialenosti meranej medzi krajnými vnútornými bodmi pneumatík (pričom sa neberie do úvahy vydutie pneumatík tesne pri vozovke). V prípade viacerých zadných náprav sa zohľadňuje šírka najširšej nápravy. Požiadavky bodu 2.3. písm. b) a c) musia byť splnené aspoň na priamke: a) vo vzdialenosti najviac 450 mm od zadného krajného bodu vozidla; b) s možnými prerušeniami v celkovej dĺžke najviac 200 mm.“
3.3.

Teplota vzduchu nasávaného do motora (okolitý vzduch) sa má merať do vzdialenosti 0,15 m od bodu vstupu do čističa vzduchu alebo, ak čistič vzduchu nie je použitý, do vzdialenosti 0,15 m pred sacím hrdlom. Teplomer alebo termočlánok má byť chránený pred vyžarujúcim teplom a umiestnený priamo v príde vzduchu. Musí byť takisto chránený proti spätnému rozptylu paliva. Má sa použiť dostatočný počet umiestnení teplomerov, aby bolo možné stanoviť reprezentatívnu hodnotu priemernej vstupnej teploty.
2.5.

Na účely tohto predpisu je „základné vozidlo“, pokiaľ ide o systém LPG aj systém CNG, vozidlo, ktoré sa vyberie na účely preukázania splnenia požiadaviek tohto predpisu a na ktoré sa vzťahujú vozidlá určitého radu. 2.5.1. Podľa tohto nariadenia je „vozidlo radu“ vozidlo, ktoré má so základným vozidlom spoločné tieto základné vlastnosti: Vymedzenie pojmu „rad“ je založené na vlastnostiach pôvodného vozidla. 2.5.1.1. a) je vyrobené rovnakým výrobcom vozidiel; b) je zaradené do rovnakej kategórie M1, M2, M3, N1, N2 alebo N3. Vozidlá zatriedené do kategórie M1 a N1 môžu patriť do rovnakého radu. c) podlieha rovnakým emisným limitom alebo limitom, ktoré sú uvedené v predchádzajúcich sériách zmien k uplatniteľnému predpisu; d) ak má plynový palivový systém centrálny prívod pre celý motor: jeho typovo schválený výkon je 0,7 až 1,15-násobkom výkonu základného motora. Ak má plynový palivový systém samostatný prívod do každého valca: jeho typovo schválený výkon na valec je 0,7 až 1,15-násobkom výkonu motora základného vozidla; e) prívod paliva a proces spaľovania (vstrekovanie: priame alebo nepriame, jednobodové alebo viacbodové); f) má rovnaký systém regulácie znečisťujúcich látok: i) rovnaký typ katalyzátora, ak je namontovaný (trojcestný, oxidačný, na zníženie emisií NOx); ii) vstrekovanie vzduchu (s alebo bez); iii) recirkulácia výfukových plynov (s recirkuláciou alebo bez nej). Ak skúšané vozidlo nebolo vybavené vstrekovaním vzduchu alebo recirkuláciou výfukových plynov, motory s týmito zariadeniami sú povolené. 2.5.1.2. So zreteľom na požiadavku bodu 2.5.1.1 písm. a) sa rad vozidiel môže vzťahovať aj na vozidlá vyrábané inými výrobcami vozidiel, ak možno schvaľovaciemu úradu preukázať, že sa používa rovnaký typ motora a emisná stratégia. 2.5.1.3. So zreteľom na požiadavku bodu 2.5.1.1 písm. d): a) ak v prípade centrálneho prívodu paliva pre celé vozidlo overovacia skúška preukáže, že dve vozidlá poháňané plynom by mohli patriť do rovnakého radu vozidiel s výnimkou ich typovo schváleného výkonu P1, resp. P2 (P1 < P2), a obidve sa skúšajú, akoby boli základnými vozidlami, ich príslušnosť k jednému radu vozidiel sa bude považovať za platnú pri typovo schválenom výkone v rozsahu od 0,7*P1 do 1,15*P2; b) ak v prípade samostatného prívodu paliva pre každý valec overovacia skúška preukáže, že dve vozidlá poháňané plynom by mohli patriť do rovnakého radu vozidiel s výnimkou ich typovo schváleného výkonu, teda P1 resp. P2 (P1 < P2), a obidve sa skúšajú, akoby boli základnými vozidlami, ich príslušnosť k jednému radu vozidiel sa bude považovať za platnú pri typovo schválenom výkone v rozsahu od 0,7*P1 do 1,15*P2. 2.5.1.4. So zreteľom na požiadavku bodu 2.5.1.1 písm. f) v prípade systému „hlavného a závislého zariadenia“ podľa vymedzenia v bode 2.1.6 sa príslušnosť k jednému radu vozidiel bude považovať za platnú, bez ohľadu na prítomnosť vstrekovania vzduchu alebo recirkulácie výfukových plynov.
svetlomet so stretávacím svetlom skonštruovaného pre pravostrannú a ľavostrannú premávku a s diaľkovým svetlom s maximálnou svietivosťou od 86 250 do 101 250 cd (ako udáva číslo 30), schváleného v súlade so sériou zmien 00 k predpisu č. 112, so zabudovaným rozptylovým sklom z plastového materiálu;
d)

v prípade svetlometu so stretávacím svetlom, s jedným alebo s viacerými diaľkovými svetlami a s predným hmlovým svietidlom: i) sa svetlomet podrobí nasledujúcemu cyklu, až kým sa nedosiahne stanovený čas: 15 minút, svieti hlavné vlákno žiarovky stretávacieho svetla alebo modul(-y) LED hlavného stretávacieho svetla, 5 minút svietia všetky vlákna a/alebo LED modul(-y); ii) ak žiadateľ vyhlási, že svetlomet sa má používať len so zapnutým stretávacím svetlom alebo len so zapnutým diaľkovým(-i) svetlom(-ami) (3), skúška sa vykoná v súlade s touto požiadavkou, aktivujúc (2) postupne stretávacie svetlo na polovičnú dobu a diaľkové svetlo(-á) (súčasne) na polovičnú dobu uvedenú v bode 1.1, zatiaľ čo predné hmlové svetlo sa podrobí cyklu 15 minút vypnuté a 5 minút zapnuté na polovičnú dobu a počas prevádzky diaľkového svetla; iii) ak žiadateľ vyhlási, že svetlomet sa má používať len so zapnutým stretávacím svetlom alebo len so zapnutým predným hmlovým svetlom (3), skúška sa vykoná v súlade s touto požiadavkou, aktivujúc (2) postupne stretávacie svetlo na polovičnú dobu a predné hmlové svetlo na polovičnú dobu uvedenú v bode 1.1, zatiaľ čo diaľkové svetlo(-á) je (sú) podrobované cyklu 15 minút vypnuté a 5 minút zapnuté na polovičnú dobu a počas prevádzky stretávacieho svetla; iv) ak žiadateľ vyhlási, že svetlomet sa má používať len so zapnutým stretávacím svetlom alebo len so zapnutým(-i) diaľkovým(-i) svetlom(-ami) 3/alebo len so zapnutým predným hmlovým svetlom (3), test sa vykoná v súlade s týmto stavom, aktivujúc 2/postupne stretávacie svetlo na jednu tretinu doby, diaľkové svetlo(-á) na jednu tretinu doby a predné tlmené svetlo na jednu tretinu doby špecifikovanej v odseku 1.1;
2.1.

Žiadosť o schválenie typu smerového svietidla predkladá držiteľ obchodného mena alebo ochrannej známky alebo jeho riadne splnomocnený zástupca. V žiadosti musí byť uvedené, do ktorej kategórie alebo do ktorej z kategórií 1, 1a, 1b, 2a, 2b, 3, 4, 5 alebo 6 podľa prílohy 1 smerové svietidlo patrí, a v prípade, že patrí do kategórie 2, či má stálu svietivosť (kategória 2a) alebo či má meniteľnú svietivosť (kategória 2b) a či sa môže smerové svietidlo použiť v súprave dvoch svietidiel tej istej kategórie. Ak si to žiadateľ želá, spresní sa, či sa zariadenie môže namontovať na vozidlo s rôznymi sklonmi referenčnej osi voči referenčným rovinám vozidla a voči zemi alebo sa môže otáčať okolo svojej referenčnej osi; tieto rôzne podmienky montáže sa musia uviesť v oznamovacom formulári.
POZNÁMKA:

Štyri uvedené príklady zodpovedajú osvetľovaciemu zariadeniu so schvaľovacou značkou, ktorá sa vzťahuje na: predné obrysové svietidlo schválené v súlade so sériou zmien 01 k predpisu č. 7, svetlomet spĺňajúci požiadavky tohto predpisu s ohľadom na stretávacie a diaľkové svetlo, navrhnutý pre obidva smery premávky s rozptylovým sklom z plastového materiálu, predné hmlové svietidlo schválené v súlade so sériou zmien 02 k predpisu č. 19 a obsahujúce rozptylové sklo z plastového materiálu, predné smerové svietidlo kategórie 1 a schválené podľa série zmien č. 02 k predpisu č. 6.
5.5.

Každé zariadenie zhodné so typom schváleným podľa tohto predpisu musí byť na ploche uvedenej v bode 4.2 vybavené, okrem označení uvedených v bode 4.1 a 4.3, medzinárodnou schvaľovacou značkou pozostávajúcou z: 5.5.1. kružnice s písmenom „E“ vo vnútri, za ktorým nasleduje rozlišovacie číslo krajiny, ktorá typové schválenie udelila (2), a 5.5.2. čísla tohto predpisu, za ktorým nasleduje písmeno „R“, pomlčka a schvaľovacie číslo; 5.5.3. v prípade smerového svietidla všeobecne: čísla označujúceho kategóriu 11, 11a, 11b, 11c alebo 12 v blízkosti kružnice podľa bodu 5.5.1. a na protiľahlej strane schvaľovacieho čísla; 5.5.4. v prípade smerového svietidla nedosahujúceho na jednej strane predpísanú minimálnu svietivosť do uhla H = 80° podľa bodu 7.7.1: z vodorovnej šípky, ktorej hrot smeruje ku strane, na ktorej sú splnené požiadavky minimálnej svietivosti podľa bodu 7.7.1 do uhla najmenej 80°; 5.5.5. v prípade predných alebo zadných obrysových svietidiel, ktorých uhly viditeľnosti sú asymetrické vzhľadom k referenčnej osi v horizontálnom smere: z vodorovnej šípky, ktorej hrot smeruje ku strane, na ktorej sú splnené fotometrické špecifikácie až do uhla 80° H.
1.2.

Z hľadiska fotometrických vlastností nie je zhoda sériovo vyrábaných svietidiel sporná, ak pri skúšaní fotometrických vlastností ktoréhokoľvek svietidla vybraného náhodne a vybaveného štandardným zdrojom svetla alebo svietidiel vybavených nevymeniteľnými zdrojmi svetla (žiarovky alebo iné), a pri všetkých meraniach vykonaných pri 6,75 V, 13,5 V alebo 28,0 V: 1.2.1. žiadna nameraná hodnota sa neodchýli o viac než 20 % od hodnôt predpísaných v tomto predpise. 1.2.2. Ak v prípade svetla vybaveného vymeniteľným zdrojom svetla výsledky skúšky opísanej vyššie nespĺňajú požiadavky, skúšky so svietidlami sa musia opakovať s použitím iného štandardného zdroja svetla. 1.2.3. Svietidlá so zjavnými chybami sa neberú do úvahy.
6.5.

Svetlomety skonštruované tak, aby spĺňali požiadavky na obojstrannú premávku, môžu byť prispôsobené premávke po danej strane cesty buď príslušným počiatočným nastavením pri ich montáži na vozidlo alebo selektívnym nastavením jeho používateľom. Takéto počiatočné alebo selektívne nastavenie môže pozostávať napríklad z fixovania buď optickej jednotky do daného uhla na vozidle alebo žiarovky do daného uhla vzhľadom na optickú jednotku. Vo všetkých prípadoch musia byť možné len dve odlišné a jasne rozlíšené nastavenia, jedno pre pravostrannú premávku a jedno pre ľavostrannú premávku a konštrukcia musí zabrániť mimovoľnému prepnutiu z jedného do druhého nastavenia alebo nastaveniu do strednej polohy. Ak sú v prípade žiarovky možné dve rôzne polohy nastavenia, komponenty pre pripojenie žiarovky k reflektoru musia byť skonštruované a vyrobené tak, aby sa žiarovka v každom zo svojich dvoch nastavení udržiavala v polohe s presnosťou požadovanou pre svetlomety skonštruované pre premávku len po jednej strane cesty. Zhoda s požiadavkami tohto bodu sa overuje vizuálnou kontrolou a v prípade potreby skúšobnou montážou.
2.19.

„Horľavý elektrolyt“ je elektrolyt, ktorý obsahuje látky klasifikované v triede 3 „horľavá kvapalina“ podľa „Odporúčaní OSN o preprave nebezpečného tovaru – Vzorové predpisy (revízia 17 z júna 2011), zväzok 1, kapitola 2.3“ (2) (UN Recommendations on the Transport of Dangerous Goods – Model Regulations).
5.2.

Vykonajú sa tri skúšky s rôznymi nádržami naplnenými palivom, a to takto: 5.2.1. ak sa má nádrž montovať do vozidiel vybavených zážihovým motorom alebo vznetovým motorom, vykonajú sa tri skúšky s nádržami naplnenými vysokooktánovým benzínom; 5.2.2. ak sa má nádrž montovať len vo vozidlách vybavených vznetovým motorom, vykonajú sa tri skúšky s nádržami naplnenými motorovou naftou; 5.2.3. pri každej skúške sa nádrž a jej príslušenstvo namontuje na skúšobné zariadenie, ktoré čo možno najviac simuluje skutočné podmienky montáže. Spôsob, akým je nádrž na zariadení upevnená, musí zodpovedať príslušným špecifikáciám pre jej montáž. V prípade nádrží určených na použitie v špecifickom vozidle sa musia vziať do úvahy časti vozidla, ktoré chránia nádrž a jej príslušenstvo proti vystaveniu plameňu alebo ktoré akýmkoľvek spôsobom ovplyvňujú smer plameňov, ako aj špecifikované komponenty namontované na nádrži a uzávery. Počas skúšky musia byť všetky otvory uzatvorené, vetracie systémy však musia zostať v prevádzke. Bezprostredne pred skúškou sa nádrž naplní špecifikovaným palivom na 50 % svojho objemu.
3.

Vláknitý absorpčný materiál sa nesmie umiestniť do tých častí tlmiča, ktorými prechádzajú výfukové plyny, a musí spĺňať tieto požiadavky: a) materiál sa musí počas štyroch hodín zohrievať v peci pri teplote 650 ± 5 °C bez toho, aby došlo k skráteniu jeho priemernej dĺžky, zmenšeniu priemeru alebo hustoty vláken. b) po ohrievaní v peci počas jednej hodiny pri teplote 650 ± 5 °C musí pri skúške podľa normy ISO 2599 zostať najmenej 98 % materiálu v site s menovitým rozmerom oka 250 μm, ktorý je v súlade s normou ISO 3310/1. c) strata hmotnosti materiálu nesmie presiahnuť 10,5 % po jeho namočení počas 24 hodín pri teplote 90 °C ± 5 °C v syntetickom kondenzáte s týmto zložením: i) 1 N kyselina bromovodíková (HBr), 10 ml ii) 1 N kyselina sírová (H2SO4), 10 ml iii) destilovaná voda na doplnenie do 1 000 ml. Poznámka: materiál sa vyperie v destilovanej vode a pred vážením sa jednu hodinu suší pri teplote 105 °C.
5.2.3.5.

kotviaca úchytka horného popruhu ISOFIX musí mať rozmery, ktoré umožňujú pripevnenie háku horného popruhu ISOFIX podľa znázornenia na obrázku 3. Okolo každej kotviacej úchytky horného popruhu ISOFIX musí byť zabezpečený voľný priestor, aby bolo možné upevnenie a uvoľnenie popruhu. Všetky kotviace úchytky umiestnené za akýmkoľvek systémom kotviacich úchytiek ISOFIX, ktoré by sa mohli použiť na pripevnenie háku horného popruhu ISOFIX alebo svorky horného popruhu ISOFIX, musia byť konštruované tak, aby sa zabránilo nesprávnemu používaniu, a to pomocou jedného alebo viacerých z týchto opatrení: a) skonštruovaním všetkých takýchto kotviacich úchytiek v oblasti kotviacej úchytky horného popruhu ISOFIX ako kotviacich úchytiek horného popruhu ISOFIX alebo b) označením výlučne kotviacich úchytiek horného popruhu ISOFIX pomocou jedného zo symbolov uvedených na obrázku 13 v prílohe 4 alebo jeho zrkadlovým obrazom alebo c) označením kotviacich úchytiek, ktoré nie sú v súlade s písmenom a) alebo b), zreteľnou značkou, že by sa tieto kotviace úchytky nemali používať v kombinácii so žiadnym systémom kotviacich úchytiek ISOFIX. V prípade každej kotviacej úchytky horného popruhu ISOFIX, ktorá sa nachádza pod krytom, musí byť kryt označený, napríklad jedným zo symbolov uvedených na obrázku 13 v prílohe 4 alebo jeho zrkadlovým obrazom; kryt musí byť možné sňať bez použitia nástrojov.
6.3.4.

Ťažné (napínacie) zariadenia používané pri skúškach opísaných v bode 6.4 sú zobrazené v prílohe 5. Zariadenia zobrazené na obrázku 1 v prílohe 5 sa umiestnia na sedaciu časť sedadla a potom, ak je to možné, sa zatlačia do operadla sedadla, pričom popruh pásu sa okolo neho tesne pritiahne. Zariadenie zobrazené na obrázku 2 v prílohe 5 sa umiestni na príslušné miesto, popruh pásu sa pripevní na zariadenie a tesne sa pritiahne. Počas tejto činnosti sa nesmie na kotviace úchytky bezpečnostných pásov vyvinúť žiadne zaťaženie, ktoré by presahovalo minimum potrebné na správne umiestnenie skúšobného zariadenia. V prípade každého miesta na sedenie sa použije ťažné zariadenie s rozmerom buď 254 mm, alebo 406 mm tak, aby sa jeho šírka čo možno najviac približovala vzdialenosti medzi dolnými kotviacimi úchytkami. Pri umiestnení ťažného zariadenia sa musí vylúčiť prípadné vzájomné pôsobenie počas skúšky ťahom, ktoré by nepriaznivo ovplyvnilo zaťaženie a rozloženie zaťaženia.
1.5.

Napnutie reťazí alebo lán a upevnenie vzadu Na účely skúšok A a B sa musí reťaz alebo lano C najprv napnúť silou približne 1 kN. Všetky uvoľnené štyri reťaze alebo laná A a B sa potom napnú a na reťaz alebo lano C sa vyvinie napätie v ťahu najmenej 10 kN. Uhol, ktorý reťaz alebo lano C zviera s horizontálou, nesmie prekročiť 15°. Vertikálna blokovacia sila najmenej 500 N musí pôsobiť v bode D medzi podvozkovým rámom a vozovkou (pozri obrázok 1 nižšie). Na účely skúšky C sa reťaze alebo laná B opísané vyššie nahradia reťazami alebo lanami E a F (pozri obrázok 2 nižšie).
2.22.

„Horľavý elektrolyt“ je elektrolyt, ktorý obsahuje látky klasifikované v triede 3 „horľavá kvapalina“ podľa „Odporúčaní OSN o preprave nebezpečného tovaru – Vzorové predpisy (revízia 17 z júna 2011, zväzok 1, kapitola 2.32)“ (UN Recommendations on the Transport of Dangerous Goods - Model Regulations). (2)